CELEX: 62011TN0655
Language: sl
Date: 2011-12-22 00:00:00
Title: Zadeva T-655/11: Tožba, vložena 22. decembra 2011 – FSL in drugi proti Komisiji

25.2.2012   
            
            
               SL
            
            
               Uradni list Evropske unije
            
            
               C 58/13
            
         Tožba, vložena 22. decembra 2011 – FSL in drugi proti Komisiji
   (Zadeva T-655/11)
   2012/C 58/25
   Jezik postopka: angleščina
   
      Stranke
   
   
      Tožeče stranke: FSL Holdings (Antwerpen, Belgija), Firma Léon Van Parys (Antwerpen, Belgija) in Pacific Fruit Company Italy SpA (Rim, Italija) (zastopnika: P. Vlaemminck in C. Verdonck, odvetnika)
   
      Tožena stranka: Evropska komisija
   
      Predloga
   
   
               —
            
            
               Člena 1 in 2 Odločbe Komisije z dne 12. oktobra 2011, izdane v zadevi COMP/39482 – tropski sadeži – banane, naj se razglasita za nična;
            
         
               —
            
            
               podredno, člen 2 izpodbijane odločbe naj se razglasi za ničnega v delu, v katerem tožečim strankam nalaga globo v višini 8 919 000 EUR, globa pa naj se zniža v skladu s trditvami tožečih strank v tožbi pred Splošnim sodiščem.
            
         
      Tožbeni razlogi in bistvene trditve
   
   Tožeče stranke v utemeljitev tožbe navajajo štiri tožbene razloge.
   
               1.
            
            
               Prvi tožbeni razlog se nanaša na bistvene kršitve postopka in pravice do obrambe, ker:
               
                           —
                        
                        
                           so bili uporabljeni dokumenti, ki so bili pridobljeni izključno za namene nacionalnega davčnega nadzora;
                        
                     
                           —
                        
                        
                           so bili uporabljeni dokumenti iz drugih spisov; in
                        
                     
                           —
                        
                        
                           je bil prosilec za imuniteto nezakonito voden.
                        
                     
         
               2.
            
            
               Drugi tožbeni razlog se nanaša na zlorabo pooblastil s strani tožene stranke.
            
         
               3.
            
            
               Tretji tožbeni razlog se nanaša na napačno presojo dokazov ter na neprimernost dokazov za ugotovitev, da je podana kršitev.
            
         
               4.
            
            
               Četrti tožbeni razlog se nanaša na kršitev člena 23(3) Uredbe Sveta (ES) št. 1/2003 (1) in Smernic o načinu določanja glob iz leta 2006 (2) zaradi očitno napačne presoje teže in trajanja kršitve ter olajševalnih okoliščin in kršitve načela prepovedi diskriminacije pri določitvi globe.
            
         
      (1)  Uredba Sveta (ES) št. 1/2003 z dne 16. decembra 2002 o izvajanju pravil konkurence iz členov 81 in 82 Pogodbe (UL, posebna izdaja v slovenščini, poglavje 8, zvezek 2, str. 205)
   
      (2)  Smernice o načinu določanja glob, naloženih v skladu s členom 23(2)(a) Uredbe št. 1/2003 (UL 2006, C 210, str. 2)